סלאבקו וראנש

סלאבקו וראנש (במונטנגרית: Slavko Vraneš; נולד ב-30 בינואר 1983) הוא כדורסלן מונטנגרי ששיחק בעמדת הסנטר בקבוצת מטאלץ ולייבו מליגת העל הסרבית. וראנש, המיתמר לגובה של 2.30 מטרים משחק עבור נבחרת מונטנגרו.

ביוגרפיה
וראנש החל את קריירת המשחק שלו בקבוצת ז'לזניק הסרבית ובשנת 2000 עבר לקבוצת טופאש בורסה הטורקית בשורותיה שיחק בעונת , ולאחר מכן עבר לקבוצת אפס פילזן. לאחר קשיי הסתגלות, חזר וראנש למונטנגרו (אז עדיין סרביה ומונטנגרו) בינואר 2002 שם שיחק בקבוצת בודוצ'נוסט פודגוריצה עד לקיץ של שנת 2003. הוא נבחר בסיבוב השני של דראפט ה-NBA של שנת 2003 על ידי קבוצת הניו יורק ניקס, אך נופה משורות הקבוצה כבר בדצמבר אותה השנה. בתחילת ינואר 2004 חתם וראנש על חוזה לעשרה ימים בקבוצת פורטלנד טרייל בלייזרס ושיחק בשורותיה משחק בודד. לאחר מכן שיחק וראנש פרק זמן קצר גם בקבוצת הכוכב האדום בלגרד.

הטלטלה בין הקבוצות נסתיימה כאשר חזר וראנש פעם נוספת לבודוצ'נוסט פודגוריצה. בפודגוריצה שיחק וראנש במשך שלוש עונות טרם עבר לקבוצת פרטיזן בלגרד בשורותיה שיחק במשך שלוש עונות גם כן. בקיץ 2010 עבר וארנש לקבוצת אוניקס קאזאן הרוסית ובאוקטובר 2011 הצטרף לקבוצת פטרוכימי בנדר האיראנית. ב-2013 עבר למטאלאץ ולייבו הסרבית. באוקטובר 2013 חזר לאיראן וחתם באספהאן. בפברואר 2015 חזר למטאלאץ ולייבו, אך לאחר כמה חודשים חזר לפטרוכימי בנדר.

קישורים חיצוניים

כדורסלנים מונטנגרים
כדורסלני ז'לזניק בלגרד
כדורסלני טופאש בורסה
כדורסלני ניו יורק ניקס
כדורסלני פורטלנד טרייל בלייזרס
כדורסלני פרטיזן בלגרד
כדורסלני הכוכב האדום בלגרד
כדורסלני אנאדולו אפס
כדורסלני אוניקס קאזאן
כדורסלני בודוצ'נוסט פודגוריצה
כדורסלני נבחרת מונטנגרו
בחירות דראפט של ניו יורק ניקס
מונטנגרים שנולדו ב-1983